CELEX: 62012CN0454
Language: et
Date: 2012-10-10 00:00:00
Title: Kohtuasi C-454/12: Eelotsusetaotlus, mille on esitanud Bundesfinanzhof (Saksamaa) 10. oktoobril 2012 . aastal — Pro Med Logistik GmbH versus Finanzamt Dresden-Süd

22.12.2012   
            
            
               ET
            
            
               Euroopa Liidu Teataja
            
            
               C 399/12
            
         Eelotsusetaotlus, mille on esitanud Bundesfinanzhof (Saksamaa) 10. oktoobril 2012. aastal — Pro Med Logistik GmbH versus Finanzamt Dresden-Süd
   (Kohtuasi C-454/12)
   2012/C 399/21
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kaebaja ja kassatsioonkaebuse esitaja: Pro Med Logistik GmbH
   
      Vastustaja ja vastustaja kassatsioonimenetluses: Finanzamt Dresden-Süd
   
      Eelotsuse küsimused
   
   
               1.
            
            
               Kas nõukogu 17. mai 1977. aasta kuuenda direktiivi 77/388/EMÜ (1) artikli 12 lõike 3 punkti a kolmanda lõiguga koostoimes H lisa 5. rühmaga ning nõukogu 28. novembri 2006. aasta direktiivi 2006/112/EÜ (2) artikli 98 lõikega 1 koostoimes III lisa 5. rühmaga on neutraalse maksustamise põhimõtet arvesse võttes vastuolus siseriiklikud õigusnormid, mis näevad ette vähendatud käibemaksumäära kohaldamise linnalähiliikluses taksoga teostatavale reisijateveole, samal ajal kui linnalähiliikluses niinimetatud üüriautoga teostatavale reisijateveole kohaldatakse harilikku maksumäära?
            
         
               2.
            
            
               Kas esimesele küsimusele vastamisel on oluline see, et taksoettevõtjate ja üüriautoettevõtjate teostatavad sõidud toimuvad suurklientidega sõlmitud erikokkulepete alusel peaaegu identsete tingimuste kohaselt?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).
   
      (2)  Nõukogu 28. novembri 2006. aasta direktiiv 2006/112/EÜ, mis käsitleb ühist käibemaksusüsteemi (ELT L 347, lk 1).